Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14075

b) ahol az szükséges, hogy védelmet biztosítsanak a 100 kHz-es csatorna-osztásra tervezett vevők részére, ott az "A" alatt lévő azonos csatorna képletet kell alkalmazni az azonos csatorna helyzetre, arra a magassági tartományra, amelyre a védelem szükséges. 3.4.9 Amikor DME / N berendezéseket és VOR berendezéseket kívánnak egymással társítva üzemeltetni a 3. Fejezet 3.5.3.3.5 pontjában leírtak szerint, és azoknak azonos a szolgáltatási területe, ott a DME részére szükséges mindkét, az azonos csatorna és a szomszédos csatorna földrajzi elkülönítési követelményt kielégítő az ebben a részben a VOR-ra megadott számítások szerinti elkülönítés, feltéve azt, hogy a VOR és a DME közötti távolság nem haladja meg a 600 métert (2 000 láb). Azonban, ha DME / W berendezést alkalmaznak, akkor az első szomszédos csatorna minimális elkülönítési távolságnak a DME / W berendezésekre egyenlőnek kell lenni a VOR azonos csatornára meghatározott elkülönítési távolsággal. A második szomszédos csatorna minimális elkülönítési távolságnak a DME / W berendezésekre egyenlőnek kell lenni a VOR-ra meghatározott első 2007/70/II. szám szomszédos csatorna elkülönítéssel. Egy lehetséges interferencia helyzet fordulhat elő a DME "Y" csatornák használata esetén, mivel két, egymástól 63 MHz-re elkülönített DME földi állomás között interferencia fordulhat elő, amikor azonos frekvencián adnak és vesznek (például a 17 Y csatornától eredő adások interferenciát okozhatnak a 80 X és 80 Y csatornák vételénél). Bármilyen földi vevő érzékenységi csökkentésének elkerülésére a berendezések között minimum 18,5 km (10 tengeri mérföld) földi elkülönítési távolság szükséges. 3.5 A VOR / ILS berendezések földrajzi elkülönítési követelményei 3.5.1 A következőkben, a 3.5.3.1 és a 3.5.3.2 pontban megadott számok alkalmazásánál nem szabad megfeledkezni arról, hogy a következő alapfeltételek kerültek elfogadásra:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes